internet vaartha 327 Views
రిలయన్స్‌, ఇన్ఫోసిస్‌ల మద్దతు
ముంబై : బెంచ్‌మార్క్‌ షేర్‌ సూచీలు 18 నెలల కనిష్టస్థాయినుంచి కోలుకున్నాయి. ట్రేడింగ్‌లోని మాంద్యం నుంచి అధిగమించి కొంతమేర రికవరీ అయ్యాయి. రిలయన్స్‌ ఇండస్ట్రీస్‌, ఇన్ఫోసిస్‌ సంస్థలు త్రైమాసిక ఫలితాల నేపథ్యంలో కొంత పుంజుకున్నాయి. బిఎస్‌ఇ సెన్సెక్స్‌ 172 పాయింట్ల ఎగువన 24,854 పాయింట్ల వద్ద స్థిరపడగా నిఫ్టీ 52 పాయింట్ల ఎగువన 7562 పాయింట్లవద్ద స్థిరపడింది. బిఎస్‌ఇలో మిడ్‌ క్యాప్‌, స్మాల్‌క్యాప్‌ సూచీలు కూడా స్వల్పంగా పెరి గాయి. మార్కెట్లపరంగా 2209 కంపెనీలు నష్టాల్లో ముగిసాయి. 567కంపెనీలు స్వల్పలాభాలు చవి చూసాయి. విదేశీ సంస్థాగత ఇన్వెస్టర్లు రూ.541 కోట్ల మేర విక్రయాలు జరిపారు. రిటైల్‌ద్రవ్యోల్బణం 5.61 శాతానికి పెరగడం కొంత ఇన్వెస్టర్లను నిరాశపరిచింది. పారిశ్రామిక ఉత్పత్తి సూచి కూడా 3.2శాతం దిగ జారింది. గడచిన నాలుగేళ్ల కనిష్టస్థాయిలో ఉంది. ఐఐపి మొట్టమొదటిసారిగా నవంబరులో 13నెలల కనిష్టస్థాయిలో ఉంది. అక్టోబరులో 9.8 గరిష్టస్థాయిని నమోదుచేసిన ఐఐపి నవంబరులో దిగజారింది. ఆసియామార్కెట్లలో అధికశాతం గరిష్టస్థాయిలోనేముగిసాయి. జపాన్‌ షేర్లు 2.8శాతం పెరిగాయి. హ్యాంగ్‌సెంగ్‌ 1.1శాతం సింగపూర్‌ స్ట్రెయిట్‌టైమ్స్‌ స్వల్పలాభాలతోను ముగిసాయి. చైనాషాంఘై కాంపో జిట్‌ 2.5శాతం ప్రారంభ ట్రేడింగ్‌లోనే నమోదుచేసింది. యూరో పియన్‌ మార్కెట్ల షేర్లు కూడా ఎగువస్థాయిలోనే ముగిసాయి. ఫ్రాన్స్‌ సిఎసి, జర్మనీ డాక్స్‌, లండన్‌ ఎఫ్‌టిఎస్‌ఇలు 1.1 నుంచి 1.6శాతం చొప్పున పెరిగాయి. ఇక బిఎస్‌ఇలో ఆటోసూచీ 0.9శాతం పెరిగి అత్యధిక లాభాలు ఆర్జించింది. ఐటి, ఆయిల్‌ అండ్‌ గ్యాస్‌, బ్యాంకింగ్‌ సూచీలు కూడా అదేతీరులో ఉన్నా యి. ఇక హెల్త్‌కేర్‌, కేపిటల్‌గూడ్స్‌, మెటల్‌ రియాల్టీ సూచీలు ఎక్కువ నష్టాలు చవిచూశాయి. ఇన్ఫోసిస్‌ 3.1శాతం పెరిగింది. రిలయన్స్‌ ఇండస్ట్రీస్‌ 3.1శాతం పెరిగింది. చమురుశుద్ధి మార్జిన్‌లు ఎక్కువ పెరగడం తో రిల్‌ అంచనాలకు మించిన లాభాలు ఆర్జించింది. స్థూల రిఫైనింగ్‌ మార్జిన్‌ బ్యారెల్‌కు 1.5డాలర్లనుంచి బెంచ్‌మార్క్‌ సింగపూర్‌ స్థూల రిఫైనింగ్‌ మార్జిన్‌ బ్యారెల్‌కు 8 డాలర్లకు పెరిగింది. టాటామోటార్స్‌ 2.7శాతం పెరిగింది. కంపెనీ ఇటీవలే జాగ్వార్‌ ల్యాండ్‌ రోవర్‌ విక్రయాలు పెంచింది. ఎంపికచేసిన ఆర్ధికరంగ షేర్లులాభాల్లోనే ముగిసాయి. హెచ్‌డి ఎఫ్‌సి, హెచ్‌డిఎఫ్‌సి బ్యాంకు, ఐసిఐసిఐ బ్యాంకు, ఎస్‌బిఐసంస్థలు 0.6 నుంచి1.1శాతం చొప్పున ముగి సాయి. సన్‌ఫార్మా 0.6శాతం పెరిగింది. భారత్‌లో రెండు బిజినెస్‌ విబాగాలను 165కోట్లకు విక్రయిం చింది. టిసిఎస్‌ 1.09శాతం దిగజారింది. అంచనాల కంటే తక్కువ రాబడులు నమోదు కావడమే ఇందుకుకారణం. కేపి టల్‌గూడ్స్‌ రంగంలో ఎల్‌అండ్‌టి, భెల్‌ సంస్థలు 1.9శాతం దిగజారా యి. పారిశ్రామిక ఉత్పత్తి వృద్ధి దిగజారడమే ఇందుకు కీలకం.